ఛండీగఢ్: మనీలాండరింగ్ కేసులో హిమాచల్ ప్రదేశ్ ముఖ్యమంత్రి వీరభద్రసింగ్ మరింత చిక్కుల్లో పడ్డారు. ఆయనను ప్రశ్నించేందుకు గాను విచారణ ముందుకు హాజరుకావాలంటూ మరోసారి ఈడీ సమన్లు పంపింది. ఈనెల 13న విచారణకు హాజరుకావాలని ఈడీ పేర్కొన్నట్టు అధికారులు తెలిపారు. మనీలాండరింగ్ కేసులో ఇంతకుముందు కూడా ఈడీ సమన్లు పంపినప్పటికీ ముందస్తు కార్యక్రమాల దృష్ట్యా హాజరుకాలేకపోతున్నట్టు ఆయన ఈడీకి తెలిపారు. దీంతో ఈడీ తాజా సమన్లు జారీ చేసింది. రూ.10 కోట్లకు పైగా ఆదాయానికి మించి ఆస్తులు కూడబెట్టారంటూ సీఎం, ఆయన భార్య, మరికొందరిపై సీబీఐ ఛార్జిషీటు దాఖలు చేసింది. ఆ క్రమంలో విచారణకు హాజరుకావాలని ఈడీ సమన్లు జారీ చేసింది. ఇప్పటికే ఈ కేసులో వీరభద్ర సింగ్ భార్య ప్రతిభ, కుమారుడు విక్రమాదిత్యను ఈడీ ప్రశ్నించింది. 2009-2011 మధ్య కేంద్ర ఉక్కు శాఖ మంత్రిగా ఉన్నప్పుడు వీరభద్రసింగ్, ఆయన కుటుంబసభ్యులు రూ.6.1 కోట్ల అక్రమ ఆస్తులు కూడబెట్టారన్న ఆరోపణలపై సీబీఐ దర్యాప్తు చేస్తోంది. పీఎంఎల్ఏ చట్టం కింద రూ.14 కోట్ల ఆస్తులను కూడా ఈ కేసులో సీబీఐ స్వాధీనం చేసుకుంది.
chhandigad: manilandering kesulo himachal pradesh mukhyamantri veerabhadrasing marinta chikkullo paddaaru. aayananu prasninchenduku gaanu vichaarana munduku haajarukaavaalantuu marosari eedee samanlu pampindi. eenela 13na vichaaranaku haajarukaavaalani eedee perkonnattu adhikaarulu telipaaru. manilandering kesulo intakumundu kuudaa eedee samanlu pampinappatikii mundastu kaaryakramaala drishtya hajarukalekapothunnatt aayana eedeeki telipaaru. deentho eedee taja samanlu jaarii chesindi. roo.10 kotlaku paiga aadaayaaniki minchi aastulu kuudabettaarantuu cm, aayana bharya, marikondaripai cbi chaarjisheetu daakhalu chesindi. aa kramamlo vichaaranaku haajarukaavaalani eedee samanlu jaarii chesindi. ippatike ee kesulo veerabhadra sing bharya pratibha, kumarudu vikramaadityanu eedee prasninchindi. 2009-2011 madhya kendra ukku saakha mantrigaa unnappudu veerabhadrasing, aayana kutumbasabhyulu roo.6.1 kotla akrama aastulu koodabettaranna aaropanalapai cbi daryaaptu chestondi. pmla chattam kinda roo.14 kotla aastulanu kuudaa ee kesulo cbi swaadheenam chesukundi.